ক্রাইস্টচার্চে সিরিজে ফিরতে মরিয়া বাংলাদেশ
প্রথম ওয়ানডেতে পাত্তাই পায়নি বাংলাদেশ। নিউজিল্যান্ডের কাছে রীতিমতো উড়ে গেছে সফরকারীরা। তবে  তিন ম্যাচ সিরিজের দ্বিতীয় ওয়ানডেতে জিতে সিরিজে ফিরতে মরিয়া টাইগাররা। আসছে ম্যাচের ভেন্যু ক্রাইস্টচার্চে পৌঁছে এমন আশার বাণী শুনিয়েছেন দলের ম্যানেজার খালেদ মাসুদ পাইলট।







নেপিয়ারের উইকেট ছিল ব্যাটিংবান্ধব। তা সত্ত্বেও কাজে লাগাতে পারেনি বাংলাদেশি ব্যাটসম্যানরা। সেটি পুড়াচ্ছে মাশরাফি বাহিনীকে। এ ম্যাচে সেটা শুধরে নিতে চায় লাল-সবুজ জার্সিধারীরা।




খালেদ মাসুদ বলেন, আমরা ক্রাইস্টচার্চে পৌঁছে গিয়েছি। সামনের ম্যাচটি আমাদের বাঁচামরার লড়াই। জিতে সিরিজে ফিরতে চাই আমরা।
দ্বিতীয় ম্যাচে নামার আগে অনুশীলন করবে বাংলাদেশ দল। এ পর্বে ক্রিকেটারদের আরও মনোযোগী হওয়ার পরামর্শ দিয়েছেন তিনি। দলের বর্তমান অভিভাবক বলেন, অনুশীলনে দুর্বলতা নিয়ে কাজ করতে হবে। আমাদের আবারও ঐক্যবদ্ধ হতে হবে।

প্রথম ওয়ানডেতে পাত্তাই পায়নি বাংলাদেশ। নিউজিল্যান্ডের কাছে রীতিমতো উড়ে গেছে সফরকারীরা। তবে তিন ম্যাচ সিরিজের দ্বিতীয় ওয়ানডেতে জিতে সিরিজে ফিরতে মরিয়া টাইগাররা। আসছে ম্যাচের ভেন্যু ক্রাইস্টচার্চে পৌঁছে এমন আশার বাণী শুনিয়েছেন দলের ম্যানেজার খালেদ মাসুদ পাইলট।